הרמה הברנית

הרמה הברנית (בגרמנית: Berner Oberland), הידועה גם בתור רמת ברן או הרמה הברנזית, היא חבל ארץ במרכז שווייץ המצוי בתחומי קנטון ברן.

גאוגרפיה 
הרמה משתרעת בחלקו הדרומי של הקנטון, והיא מהווה את החלק הגבוה וההררי שלו. בהגדרה המקובלת, חבל הארץ מתפרס על פני חמישה מחוזות מנהליים שונים. הגבול הצפוני של האזור, נמתח לאורך רכסי ההרים שבמרכז קנטון ברן, המפרידים בין שטחי השפלה רצופת הגבעות שמצפון לבין האגמים הגדולים של הקנטון: אגם תון ואגם ברינץ. מדרום לאגמים, עולים פני הקרקע בחדות, עד שהם מגיעים לשיאם בפסגות הגבוהות של האלפים הברניים השולטים על אזורי הגבול בין קנטון ברן לקנטון ואלה.

בשטחי הרמה הברנית, מתקיימים תנאים ייחודיים שונים המבדלים אותה במידת מה משאר קנטון ברן. לתוואי השטח ההררי מתלווה אוכלוסייה דלילה יותר ביחס לאזורים אחרים בקנטון. צפיפות האוכלוסין נמוכה ובאופן דומה גם כמות הערים מזערית. בנוסף, הגאוגרפיה הקשה תרמה להתפתחותו של ניב לשוני מקומי, אלמאנית עילית-עילית (Hegscht-alemannisch), השונה מהאלמאנית העילית (Hoch-alemannisch) המדוברת בשאר קנטון ברן. גם מבחינה היסטורית ידע האזור לא פעם דרך נפרדת מאזורי השפלה שמצפון לו, באופן אשר התבטא גם בהפיכתו לקנטון נפרד למשך מספר שנים במסגרת הרפובליקה ההלווטית. אך יותר מכל דבר אחר, נראה כי האזור נודע בעיקר עקב היותו אחד המרכזים התיירותיים המשגשגים ביותר בשווייץ. עם מסורת תיירותית ארוכת שנים, רשת תחבורה מתקדמת, כפרים ציוריים ונופים אלפיניים בולטים, הרמה הברנית נהנית במשך תקופה ארוכה מתיירים רבים הפוקדים אותה מדי שנה.

גאוגרפיה

ההרים הגבוהים

היסטוריה

מחוזות, ערים ויישובים

מחוזות מנהליים

היישובים הגדולים

ברחבי הרמה הברנית ישנם שני מרחבים של רצף עירוני, הכוללים כל אחד כמה ערים ויישובים: תון ואינטרלאקן. ממעבר להם פזורים בחבל ארץ זה גם כ-20 כפרים ועיירות בעלי אוכלוסייה של למעלה מ-3,000 תושבים.

כלל היישובים
ברחבי הרמה הברנית שוכנים כ-80 ערים, עיירות וכפרים.

תחבורה

ראו גם
 האלפים הברניים

קישורים חיצוניים

 
 הערך במילון ההיסטורי של שווייץ בגרמנית, בצרפתית ובאיטלקית
 הרמה הברנית, באתר MySwitzerland

הערות שוליים

האלפים הברניים
ברן (קנטון): גאוגרפיה